               EUROPSKA KOMISIJA
            Bruxelles, 20.12.2017.
            COM(2017) 799 final
            Preporuka za
            ODLUKU VIJEĆA
            o odobravanju otvaranja pregovora o sporazumu između Europske unije i Republike Turske o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i turskih tijela nadležnih za borbu protiv teških kaznenih djela i terorizma

               OBRAZLOŽENJE

               1.KONTEKST PREPORUKE

               U globaliziranom svijetu u kojem su teška kaznena djela i terorizam sve više transnacionalni i polivalentni, tijela za izvršavanje zakonodavstva trebala bi biti u potpunosti opremljena za suradnju s vanjskim partnerima u cilju jamčenja sigurnosti njihovih građana. Europol bi stoga trebao moći razmjenjivati osobne podatke s tijelima za izvršavanje zakonodavstva iz trećih zemalja u mjeri u kojoj je to potrebno za izvršavanje njegovih zadaća.

               Od početka primjene Uredbe 2016/794 dana 1. svibnja 2017.
                  1
                te u skladu s Ugovorom, Komisija je u ime Unije nadležna za pregovore o međunarodnim sporazumima s trećim zemljama koji se odnose na razmjenu osobnih podataka s Europolom. Ako je to potrebno za izvršavanje njegovih zadaća, Europol može uspostaviti i održavati suradničke odnose s vanjskim partnerima putem radnih i administrativnih dogovora koji sami po sebi ne mogu biti pravna osnova za razmjenu osobnih podataka.

               Uzimajući u obzir političku strategiju navedenu u Europskom programu sigurnosti
                  2
               , Zaključcima Vijeća
                  3
                i Globalnoj strategiji
                  4
                te operativne potrebe tijela za izvršavanje zakonodavstva u EU-u i moguće koristi bliskije suradnje u tom području, Komisija smatra da je potrebno u kratkom roku započeti pregovore s osam zemalja, kako je utvrđeno u Jedanaestom izvješću o napretku prema uspostavi učinkovite i istinske sigurnosne unije
                  5
               .

               Komisija je napravila procjenu prioritetnih zemalja uzimajući u obzir operativne potrebe Europola. U Strategiji Europola za razdoblje 2016.–2020. utvrđeno je da je Sredozemlje prioritet kad je riječ o pojačanom partnerstvu
                  6
               . U Strategiji vanjskih odnosa Europola za razdoblje 2017.–2020. naglašava se potreba za bliskijom suradnjom Europola i zemalja Bliskog istoka i sjeverne Afrike (MENA) s obzirom na trenutačne terorističke prijetnje i izazove povezane s migracijama
                  7
               .

               Ova se Preporuka izričito odnosi na pregovore s Turskom, iako suradnju sa svim zemljama treba promatrati u kontekstu regije u cjelini. Trenutačna nestabilnost u regiji, osobito stanje u Siriji i Iraku, predstavlja veliku dugoročnu sigurnosnu prijetnju EU-u kojom se hitno treba pozabaviti. To se odnosi na učinkovitu borbu protiv terorizma i povezanog organiziranog kriminala
                  8
                te na izazove povezane s migracijama s kojima se zemlja suočava, kao što su olakšavanje nezakonitih migracija i trgovanje ljudima.  Turska je pokazala interes za suradnju s tijelima EU-a za izvršavanje zakonodavstva u borbi protiv terorizma, posebno u okviru zajedničkog osposobljavanja koje organizira CEPOL. Suradnja s lokalnim tijelima za izvršavanje zakonodavstva ključna je za prevladavanje tih izazova.

               Trenutačna suradnja Europola i Turske zasniva se na Sporazumu o strateškoj suradnji sklopljenom 2004
                  9
               . Tim se sporazumom olakšava suradnja koja se odnosi na razmjenu strateških i tehničkih informacija od uzajamnog interesa
                  10
               , iskustva u izvršavanju zakonodavstva, propisa, priručnika, tehničke literature i ostalih materijala i obuke u području izvršavanja zakonodavstva. Zajedničkim akcijskim planom EU-a i Turske iz studenoga 2015. dogovoreno je daljnje jačanje suradnje s Europolom upućivanjem turskog časnika za vezu. Dana 21. ožujka 2016. Europol i Turska potpisali su Sporazum o vezi u cilju jačanja suradnje. U svibnju 2016. časnik za vezu iz turske nacionalne policije upućen je u Europol, zahvaljujući čemu je došlo do poboljšanja odnosa i uspostave kontakata. Međutim, tim se sporazumima ne odobrava razmjena podataka o pojedincu čiji je identitet utvrđen ili ga je moguće utvrditi
                  11
               .

               Politički kontekst

               Turska je ključan partner Europske unije. Suradnja s Turskom povećala se od 1964. kada je potpisan Sporazum o pridruživanju s EU-om. U prosincu 1999. Europsko vijeće dodijelilo je Turskoj status zemlje kandidatkinje, a pregovori o pristupanju započeli su u listopadu 2005. Poboljšanje suradnje s Europolom važno je u kontekstu ispunjavanja svih preostalih kriterija iz Plana za liberalizaciju viznog režima
                  12
               . Na sastanku na vrhu EU-a i Turske održanom 29. studenoga 2015. dogovoreno je proširivanje i jačanje političkog dijaloga u svim područjima, uključujući vanjsku i sigurnosnu politiku, migracije i borbu protiv terorizma.

               Turska i EU potvrdili su svoju predanost suzbijanju prijetnje koju predstavljaju Da'esh i strani teroristički borci te prijetnje koju je predstavljao i još uvijek predstavlja PKK, koji je EU proglasio terorističkom organizacijom. U okviru dijaloga EU-a i Turske o borbi protiv terorizma u lipnju 2016. obje su se strane složile da će istražiti načine za poboljšanje suradnje u području razmjene informacija i izvršavanja zakonodavstva te pravosudne suradnje, što obuhvaća i deportacije povezane s terorizmom i financiranje terorizma. Interes za poboljšanje suradnje u području razmjene informacija potvrđen je u okviru dijaloga EU-a i Turske o borbi protiv terorizma u studenome 2017. te je predviđen seminar na visokoj razini u Europolu o suradnji u borbi protiv terorizma i trgovini oružjem.

               Turska i EU potvrdili su svoju predanost zajedničkom radu u cilju poticanja međunarodnih inicijativa kao što su Globalni forum za borbu protiv terorizma, globalna koalicija za borbu protiv ISIL-a/Da'esha i Stručna skupina za financijsko djelovanje (FATF)
                  13
               .

               Suradnja u području migracija povećala se na temelju Zajedničkog akcijskog plana aktiviranog na sastanku na vrhu EU-a i Turske održanom 29. studenoga 2015. te Izjave EU-a i Turske od 18. ožujka 2016., a cilj je bio zaustaviti nezakonite migracije iz Turske u EU, poštujući u potpunosti europske i međunarodne standarde. Izjava EU-a i Turske donijela je konkretne rezultate unatoč otežanim okolnostima. Broj nezakonitih prelazaka granice u stalnom je padu od aktivacije Izjave, a smanjio se i broj smrtno stradalih.

               Operativne potrebe

               Na temelju podataka iz SOCTA-e za 2017.
                  14
                i TE-SAT-a za 2017.
                  15
               , prethodno navedenoga te, među ostalim, Europolova internog stručnog znanja, suradnja s Turskom potrebna je posebice kako bi se suzbili sljedeći oblici kriminala:

               Terorizam: nedavni teroristički napadi jasno pokazuju razmjere terorističke prijetnje s kojom se Turska i EU suočavaju. Islamistički terorizam, posebno Da'esh ali i Al Qaida, predstavlja zajedničku prijetnju. Kad je riječ o europskim stranim terorističkim borcima, Turska je glavni tranzitni centar za odlazak u Siriju i Irak te povratak iz tih zemalja. Turska i EU potvrdili su predanost zaustavljanju tog toka. Turska tijela uložila su velike napore u tom pogledu, ali su istaknula važnost dobivanja informacija o sumnjivim putnicima unaprijed. Nedavni slučajevi također su pokazali da bi se zbog nedovoljne, kasne ili neusklađene razmjene informacija uhićeni putnici mogli vratiti u Europu bez da budu otkriveni.

               Osim toga, iako je procijenjeno da PKK predstavlja nisku prijetnju za Europu, EU prepoznaje ozbiljnost prijetnje koju on predstavlja za Tursku. EU je proglasio PKK terorističkom organizacijom.

               Razmjenom operativnih informacija poduprijet će se zajednički rad u borbi protiv te terorističke prijetnje, među ostalim rješavanje problema prikupljanja sredstava, propagandnih aktivnosti i regrutiranja u EU-u.

               Krijumčarenje migranata: krijumčari migranata koriste Tursku za krijumčarenje migranata iz Azije, Afrike i s Bliskog istoka u Europu. Nezakoniti migranti ulaze u Tursku preko istočnih kopnenih granica s Iranom, Irakom i Sirijom te zračnim putem, posebice preko zračne luke u Istanbulu. Istanbul je čvorište za nezakonite migrante prije nego što nastave prema kopnenim granicama s Bugarskom i Grčkom, ili prema obali Egejskog mora.

               Otkad je 18. ožujka 2016. postignut dogovor o Izjavi EU-a i Turske, broj nezakonitih prelazaka iz Turske u Grčku znatno se smanjio. Međutim, unatoč ophodnjama koje turska tijela provode na kopnenoj i morskoj granici i u zračnim lukama te sustavnom presretanju nezakonitih migranata, organizirane krijumčarske mreže i dalje djeluju. Načini njihova rada stalno se mijenjaju te se dodatne rute stalno otvaraju.

               Turske službe uložile su velike napore u razbijanje kriminalnih skupina te su poduzele učinkovite mjere koje se odnose na plovila kojima se krijumčari koriste zahvaljujući informacijama koje su im dostavile države članice EU-a. Međutim, jasno je da je potrebno dodatno poboljšati kapacitet istraga i kaznenog gonjenja te operativnu suradnju s državama članicama EU-a.

               Unatoč poboljšanjima kad je riječ o uspostavljanju okvira za rješavanje problema trgovanja ljudima, migracijski pritisak povećao je izazove u tom području.

               Trgovina drogom: Turska je već dugo važna tranzitna zemlja za nezakonitu trgovinu drogom. Heroin, opijum i kokain obično preko Turske dolaze na europska tržišta, a metamfetamin i stimulansi amfetaminskog tipa na tržišta na Bliskom istoku i u jugoistočnoj Aziji. Velike količine opijata i hašiša i dalje se zapljenjuju u Turskoj.

               Nezakonita trgovina vatrenim oružjem: stope kriminala i krijumčarenje oružja iz Sirije predstavljaju potencijalnu opasnost za EU. To predstavlja kako kratkoročnu tako i dugoročnu prijetnju sigurnosti. Stoga je suradnja s Turskom strateški prioritet za smanjenje dotoka nezakonitog vatrenog oružja u susjedne zemlje te sprečavanje trgovine u EU.

               Borba protiv financiranja terorizma / pranja novca: FATF je 2014. istaknuo moguće koristi od suradnje u borbi protiv financiranja terorizma, nadovezujući se na posebne instrumente Europola te važan napredak Turske u tom području.

               Turska je važan regionalni financijski centar, posebno za srednju Aziju i Kavkaz, Bliski istok i istočnu Europu. Zbog njezina brzog gospodarskog rasta u proteklih 15 godina te njezinih trgovinskih odnosa i zemljopisne blizine nestabilnim područjima obilježenima sukobima, kao što su Irak, Sirija i Krim, Turska je podložna rizicima od pranja novca.

               Krivotvorena roba: Turska je glavno izvorište i mjesto za pretovar krivotvorene robe, naročito one namijenjene EU-u.

               Ostali važni izvori financiranja organiziranog kriminala uključuju prijevare povezane s trošarinama i prijevare MTIC (prijevara unutar Zajednice s nepostojećim trgovcem) te kaznena djela protiv okoliša.

               2.PRAVNI ELEMENTI PREPORUKE

               Uredbom (EU) 2016/794 o Agenciji Europske unije za suradnju tijela za izvršavanje zakonodavstva (Europol) utvrđuje se zakonodavni okvir za Europol, posebice njegovi ciljevi, zadaće, područje nadležnosti, mjere za zaštitu podataka te načini suradnje s vanjskim partnerima.

               Ova je Preporuka u skladu s odredbama Uredbe o Europolu.

               Njezin je cilj da Komisija dobije odobrenje Vijeća za vođenje pregovora o budućem sporazumu u ime EU-a. Pravna osnova na temelju koje Vijeće može odobriti otvaranje pregovora jest članak 218. stavci 3. i 4. UFEU-a.

               U skladu s člankom 218. Ugovora o funkcioniranju Europske unije, Komisija se imenuje pregovaračem Unije za sporazum između Europske unije i Turske o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i turskih tijela nadležnih za borbu protiv teških kaznenih djela i terorizma.

               Preporuka za

               ODLUKU VIJEĆA

               o odobravanju otvaranja pregovora o sporazumu između Europske unije i Republike Turske o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i turskih tijela nadležnih za borbu protiv teških kaznenih djela i terorizma

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije (UFEU), a posebno njegov članak 218. stavke  3. i 4.,

               uzimajući u obzir preporuku Europske komisije,

               budući da:

               (1)Uredba (EU) 2016/794 Europskog parlamenta i Vijeća
                  16
                donesena je 11. svibnja 2016. i primjenjuje se od 1. svibnja 2017.

               (2)Ovom se Uredbom, a posebno njezinim člankom 25., utvrđuju pravila za prijenos osobnih podataka iz Agencije Europske unije za suradnju tijela za izvršavanje zakonodavstva (Europol) trećim zemljama i međunarodnim organizacijama. Europol može prenositi osobne podatke tijelu u trećoj zemlji na temelju međunarodnog sporazuma koji su Unija i ta treća zemlja sklopile u skladu s člankom 218. UFEU-a, navodeći odgovarajuće zaštitne mjere u odnosu na zaštitu privatnosti, temeljnih prava i sloboda pojedinaca.

               (3)Trebalo bi otvoriti pregovore radi sklapanja takvog sporazuma između Europske unije i Turske.

               (4)Sporazumom bi se trebala poštovati temeljna prava i načela priznata Poveljom Europske unije o temeljnim pravima, posebice pravo na privatni i obiteljski život iz članka 7. Povelje, pravo na zaštitu osobnih podataka iz članka 8. Povelje te pravo na učinkoviti pravni lijek i na pravično suđenje iz članka 47. Povelje. Sporazum bi se trebao primjenjivati u skladu s tim pravima i načelima,

               DONIJELO JE OVU ODLUKU:

               Članak 1.

               Komisiju se ovlašćuje da u pregovorima dogovori, u ime Unije, sporazum između Europske unije i Republike Turske o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i turskih tijela nadležnih za borbu protiv teških kaznenih djela i terorizma.

               Članak 2.

               Smjernice za pregovore utvrđene su u Prilogu.

               Članak 3.

               Pregovori se vode uz savjetovanje s [ime posebnog odbora upisuje Vijeće].

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) 2016/794 od 11. svibnja 2016., SL L 135, str. 53., 24.5.2016.

                     (2)

                        COM(2015) 185 final.

                     (3)

                        Dokument Vijeća 10384/17, 19. lipnja 2017.

                     (4)

                        Zajednička vizija, zajedničko djelovanje: jača Europa - Globalna strategija Europske unije za vanjsku i sigurnosnu politiku
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        Strategija Europola za razdoblje 2016.–2020. koju je upravni odbor Europola donio 1. prosinca 2015.,
                  https://www.europol.europa.eu/publications-documents/europol-strategy-2016-2020
                  .

                     (7)

                        Strategija vanjskih odnosa Europola za razdoblje 2017.–2020. koju je upravni odbor Europola donio 13. prosinca 2016., EDOC#865852v3.

                     (8)

                        Prema Europolu, kaznena djela organiziranog kriminala u regiji uključuju nezakonito trgovanje vatrenim oružjem, trgovinu drogom, financijska kaznena djela poput pranja novca i kiberkriminalitet.

                     (9)

                        Sporazum o suradnji između Europola i Republike Turske, 28.7.2004.,
                  https://www.europol.europa.eu/sites/default/files/documents/agreement_on_cooperation_between_the_european_police_office_and_the_republic_of_turkey.pdf
                  .

                     (10)

                        Turska redovito pridonosi izvješću Europola o stanju i trendovima u području terorizma u EU-u (TE-SAT).

                     (11)

                        Turska može slati podatke, ali ih ne može primati. Neizravan prijenos putem Interpola koristan je kanal, ali ne i najučinkovitije ili najbrže rješenje u slučajevima koji zahtijevaju hitno djelovanje.

                     (12)

                        Europska unija pokrenula je 16. prosinca 2013. dijalog o liberalizaciji viznog režima s Turskom. Dijalog o liberalizaciji viznog režima temelji se na Planu kojim se utvrđuju zahtjevi koje Turska treba ispuniti kako bi se našla na popisu zemalja čijim državljanima nije potrebna viza. U Sedmom izvješću o napretku u provedbi Izjave EU-a i Turske, koje je Komisija predstavila u rujnu 2017., navedeno je da Turska još mora ispuniti sedam od 72 kriterija.

                     (13)

                        Priopćenje za medije o dijalogu EU-a i Turske o borbi protiv terorizma, 8. lipnja 2016.,
                  https://eeas.europa.eu/headquarters/headquarters-homepage_en/5018/Turkey-
                  EU%20Counter%20Terrorism%20Dialogue.

                     (14)

                  https://www.europol.europa.eu/socta/2017/

                     (15)

                  https://www.europol.europa.eu/sites/default/files/documents/tesat2017.pdf

                     (16)

                        Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

    ---documentbreak---

               EUROPSKA KOMISIJA
            Bruxelles,20.12.2017.
            COM(2017) 799 final
            PRILOG

            Preporuci za ODLUKU VIJEĆA
            o odobravanju otvaranja pregovora o sporazumu između Europske unije i Republike Turske o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i turskih tijela nadležnih za borbu protiv teških kaznenih djela i terorizma

               PRILOG

               Smjernice za pregovore o sporazumu između Europske unije i Republike Turske o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i turskih tijela nadležnih za borbu protiv teških kaznenih djela i terorizma

               Komisija bi u pregovorima trebala nastojati ostvariti ciljeve navedene u nastavku.

               (1)Cilj je Sporazuma osigurati pravnu osnovu za prijenos osobnih podataka između Europola i nadležnih tijela u Turskoj kako bi se potpomogli i ojačali djelovanje nadležnih tijela te zemlje i država članica te njihova suradnja u sprečavanju i borbi protiv teških transnacionalnih kaznenih djela i terorizma, osiguravajući pritom odgovarajuće zaštitne mjere u pogledu zaštite privatnosti, osobnih podataka, temeljnih prava i sloboda pojedinaca.

               (2)Kako bi se zajamčilo ograničenje svrhe, suradnja u okviru Sporazuma odnosi se samo na kriminalitet i s njime povezana kaznena djela koja su u nadležnosti Europola u skladu s člankom 3. Uredbe 2016/794 (zajednički „kaznena djela”). Suradnja bi posebno trebala biti usmjerena na suzbijanje terorizma i sprečavanje radikalizacije, suzbijanje organiziranog kriminala, osobito nezakonite trgovine vatrenim oružjem, trgovine drogom, krijumčarenja migranata i krivotvorene robe te na borbu protiv kiberkriminaliteta.

               (3)U Sporazumu se jasno i precizno utvrđuju potrebne zaštitne mjere i kontrole u pogledu zaštite osobnih podataka, temeljnih prava i sloboda pojedinaca, bez obzira na njihovo državljanstvo i mjesto boravišta, u razmjeni osobnih podataka između Europola i turskih nadležnih tijela.

               Posebno:

               (a)Jasno i precizno navode se svrhe obrade osobnih podataka koju vrše stranke u kontekstu Sporazuma te one ne smiju prelaziti ono što je u pojedinačnom slučaju potrebno za sprečavanje i borbu protiv terorizma i kaznenih djela navedenih u Sporazumu.

               (b)Osobni podaci koje Europol prenosi u skladu sa Sporazumom obrađuju se na pošten način, na legitimnoj osnovi i samo u svrhe radi kojih su preneseni. Sporazumom se predviđa mogućnost da Europol prilikom prijenosa podataka naznači sva ograničenja pristupa ili upotrebe, uključujući i ona u pogledu prijenosa, brisanja ili uništavanja podataka. Osobni podaci moraju biti primjereni, relevantni i ograničeni na ono što je nužno u tu svrhu. Moraju biti točni i ažurni. Ne pohranjuju se dulje nego što je to potrebno u svrhe u koje su preneseni.

               (c)Zabranjuje se da Europol prenosi osobne podatke kojima se otkrivaju rasno ili etničko podrijetlo, politička mišljenja, vjerska ili filozofska uvjerenja, članstvo u sindikatu, genetski podaci ili podaci o zdravlju i seksualnom životu osobe, osim ako je to izričito nužno i razmjerno u pojedinim slučajevima radi sprečavanja ili suzbijanja kaznenih djela iz Sporazuma i u skladu s odgovarajućim zaštitnim mjerama. Sporazum bi trebao sadržavati i posebne zaštitne mjere koje se odnose na prijenos osobnih podataka žrtava kaznenih djela, svjedoka ili drugih osoba koje mogu pružiti informacije o kaznenim djelima te maloljetnika.

               (d)Sporazumom se osiguravaju ostvariva prava pojedinaca čiji se osobni podaci obrađuju utvrđivanjem pravila o pravu na pristup, ispravljanje i brisanje podataka, uključujući posebne razloge zbog kojih se mogu dopustiti sva potrebna i razmjerna ograničenja. Sporazumom se osiguravaju i ostvariva prava na upravnu i sudsku zaštitu za sve osobe čiji se podaci obrađuju na temelju Sporazuma te se jamče učinkoviti pravni lijekovi.

               (e)Sporazumom se utvrđuju pravila o pohranjivanju, provjeri, ispravljanju i brisanju osobnih podataka te o vođenju evidencija za potrebe bilježenja i dokumentiranja, kao i o informacijama koje se daju na raspolaganje pojedincima. Njime bi također trebalo predvidjeti zaštitne mjere u pogledu automatizirane obrade osobnih podataka.

               (f)Sporazumom se utvrđuju kriteriji na temelju kojih se navodi pouzdanost izvora i točnost podataka.

               (g)Sporazum uključuje obvezu jamčenja sigurnosti osobnih podataka putem odgovarajućih tehničkih i organizacijskih mjera, među ostalim dajući samo ovlaštenim osobama pristup osobnim podacima. Sporazum uključuje i obvezu obavješćivanja u slučaju povrede osobnih podataka koja se odnosi na podatke prenesene u skladu sa Sporazumom.

               (h)Daljnji prijenosi podataka od strane turskih nadležnih tijela drugim tijelima u Turskoj dopušteni su samo za potrebe Sporazuma te se moraju obavljati u skladu s odgovarajućim uvjetima i zaštitnim mjerama.

               (i)Uvjeti isti kao pod točkom (h) primjenjuju se na daljnje prijenose podataka od strane turskih nadležnih tijela tijelima u trećim zemljama, uz dodatni zahtjev da se takvi daljnji prijenosi dopuštaju samo u odnosu na treće zemlje kojima Europol ima pravo prenositi osobne podatke na temelju članka 25. stavka 1. Uredbe (EU) 2016/794.

               (j)Sporazumom se osigurava sustav nadzora koji će obavljati jedno ili više neovisnih javnih tijela nadležnih za zaštitu podataka, a koja će imati ovlasti za istragu i djelovanje u cilju provedbe nadzora nad javnim tijelima u Turskoj koja upotrebljavaju osobne podatke/razmijenjene informacije te za sudjelovanje u sudskim postupcima. Neovisna će tijela posebice imati ovlasti za rješavanje pritužbi pojedinaca o upotrebi njihovih osobnih podataka. Javna tijela koja upotrebljavaju osobne podatke dužna su poštovati pravila o zaštiti osobnih podataka iz Sporazuma.

               (4)Sporazumom se predviđa učinkovit mehanizam za rješavanje sporova u pogledu njegova tumačenja i primjene kako bi se osiguralo da stranke poštuju zajednički dogovorena pravila.

               (5)Sporazum sadržava odredbu o stupanju na snagu i valjanosti te odredbu prema kojoj stranka može raskinuti ili suspendirati Sporazum.

               (6)Sporazum može, ako je to potrebno, sadržavati klauzulu o njegovoj teritorijalnoj primjeni.

               (7)Sporazum može sadržavati odredbe o praćenju i periodičnoj evaluaciji Sporazuma.

               (8)Sporazum je jednako vjerodostojan na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku te sadržava klauzulu o jeziku u tu svrhu.


               EUROPSKA KOMISIJA
            Bruxelles, 20.12.2017.
            COM(2017) 805 final
            Preporuka za
            ODLUKU VIJEĆA
            o odobravanju otvaranja pregovora o sporazumu između Europske unije i Libanonske Republike o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i libanonskih tijela nadležnih za borbu protiv teških kaznenih djela i terorizma

               OBRAZLOŽENJE

               1.KONTEKST PREPORUKE

               U globaliziranom svijetu u kojem su teška kaznena djela i terorizam sve više transnacionalni i polivalentni, tijela za izvršavanje zakonodavstva trebala bi biti u potpunosti opremljena za suradnju s vanjskim partnerima u cilju jamčenja sigurnosti njihovih građana. Europol bi stoga trebao moći razmjenjivati osobne podatke s tijelima za izvršavanje zakonodavstva iz trećih zemalja u mjeri u kojoj je to potrebno za izvršavanje njegovih zadaća.

               Od početka primjene Uredbe 2016/794 dana 1. svibnja 2017.
                  1
                te u skladu s Ugovorom, Komisija je u ime Unije nadležna za pregovore o međunarodnim sporazumima s trećim zemljama koji se odnose na razmjenu osobnih podataka s Europolom. Ako je to potrebno za izvršavanje njegovih zadaća, Europol može uspostaviti i održavati suradničke odnose s vanjskim partnerima putem radnih i administrativnih dogovora koji sami po sebi ne mogu biti pravna osnova za razmjenu osobnih podataka.

               Uzimajući u obzir političku strategiju navedenu u Europskom programu sigurnosti
                  2
               , Zaključcima Vijeća
                  3
                i Globalnoj strategiji
                  4
                te operativne potrebe tijela za izvršavanje zakonodavstva u EU-u i moguće koristi bliskije suradnje u tom području, Komisija smatra da je potrebno u kratkom roku započeti pregovore s osam zemalja, kako je utvrđeno u Jedanaestom izvješću o napretku prema uspostavi učinkovite i istinske sigurnosne unije
                  5
               .

               Komisija je napravila procjenu prioritetnih zemalja uzimajući u obzir operativne potrebe Europola. U Strategiji Europola za razdoblje 2016.–2020. utvrđeno je da je Sredozemlje prioritet kad je riječ o pojačanom partnerstvu
                  6
               . U Strategiji vanjskih odnosa Europola za razdoblje 2017.–2020. naglašava se potreba za bliskijom suradnjom Europola i zemalja Bliskog istoka i sjeverne Afrike (MENA) s obzirom na trenutačne terorističke prijetnje i izazove povezane s migracijama
                  7
               .

               Europol nema sporazume ni s jednom od zemalja te regije.

               Ova se Preporuka izričito odnosi na pregovore s Libanonom, iako suradnju sa svakom od zemalja MENA-e treba promatrati u kontekstu regije u cjelini. Trenutačna nestabilnost u regiji, osobito stanje u Siriji i Iraku, predstavlja veliku dugoročnu sigurnosnu prijetnju EU-u kojom se hitno treba pozabaviti. To se odnosi na učinkovitu borbu protiv terorizma i povezanog organiziranog kriminala
                  8
                te na izazove povezane s migracijama, kao što su olakšavanje nezakonitih migracija i trgovanje ljudima.  Suradnja s lokalnim tijelima za izvršavanje zakonodavstva ključna je za prevladavanje tih izazova.

               Na temelju tehničkih dijaloga u cilju definiranja zajedničkih mjera za poboljšanje razmjene informacija i zajedničkog operativnog djelovanja u borbi protiv trgovanja vatrenim oružjem, EU je s Libanonom već dogovorio popis mjera za jačanje suradnje među relevantnim tijelima za izvršavanje zakonodavstva EU-a i zemalja MENA-e, osiguravanje pomoći u izgradnji kapaciteta u relevantnim regionalnim i/ili bilateralnim programima i razvijanje operativnog djelovanja unutar zajednički dogovorenog okvira
                  9
               . Libanon je pokazao interes za suradnju s tijelima EU-a za izvršavanje zakonodavstva u borbi protiv terorizma, posebno putem osposobljavanja koje provodi CEPOL. Međutim, to ne obuhvaća prijenos osobnih podataka.

               Politički kontekst

               EU i Libanon ključni su partneri koji se suočavaju sa zajedničkim izazovima povezanima s dugotrajnim krizama i nestabilnosti u susjedstvu. Partnerstvo EU-a i Libanona čvrsto je i obuhvaća mnoge sektore, kako je definirano Sporazumom o pridruživanju koji je na snazi od 2006.  Libanon se suočava s teškim gospodarskim, društvenim i sigurnosnim izazovima. Uz prijašnju krhkost sustava, sukob u Siriji povećao je pritisak na libanonske institucije, infrastrukturu i okoliš te je utjecao na društveno-ekonomsku stabilnost zemlje. U Libanon je došlo više od milijun registriranih sirijskih izbjeglica, uz otprilike 300 000 palestinskih izbjeglica koje su već bile u zemlji.

               Dana 11. studenoga 2016. EU i Libanon donijeli su Prioritete partnerstva za razdoblje 2016.–2020. kojima se utvrđuje ambiciozan strateški plan za produbljivanje veza i postizanje stabilnosti zemlje i šire regije, kako je navedeno u revidiranoj europskoj politici susjedstva i Globalnoj strategiji EU-a. Utvrđeni prioriteti su: sigurnost i borba protiv terorizma, upravljanje i vladavina prava, poticanje rasta i prilika za zapošljavanje te migracije i mobilnost.

               EU i Libanon dogovorili su i Pakt koji uključuje zajedničke obveze i prioritetne mjere u skladu s Izjavom o namjeri s prošlogodišnje londonske konferencije (veljača 2016.). Obnavljanjem obveza na briselskoj konferenciji (5. travnja 2017.) o potpori budućnosti Sirije i regije potvrđene su te zajedničke odgovornosti za uklanjanje posljedica sirijske krize.

               Libanon je već u nekoliko navrata iskazao interes za otvaranje pregovora o sporazumu s Europolom, posebice u kontekstu dijaloga o borbi protiv terorizma 26. siječnja 2016. te dogovorenog plana.

               U tijeku je dijalog o borbi protiv terorizma/sigurnosti s Libanonom, s akcijskim planom koji obuhvaća razvoj nacionalne strategije za borbu protiv terorizma, suradnju tijela za izvršavanje zakonodavstva i pravosudnu suradnju, borbu protiv financiranja terorizma, upravljanje granicama, sigurnost zračnih luka i zračnog prometa te borbu protiv nasilnog ekstremizma.

               Operativne potrebe

               Na temelju podataka iz SOCTA-e za 2017.
                  10
                i TE-SAT-a za 2017.
                  11
               , prethodno navedenoga te, među ostalim, Europolova internog stručnog znanja, suradnja s Libanonom potrebna je posebice kako bi se suzbili sljedeći oblici kriminala:

               Terorizam: destabilizacija Sirije (i moguće prelijevanje sukoba), širenje Da'esha i drugih terorističkih skupina predstavljaju izravnu sigurnosnu prijetnju za Libanon i EU, koji su već bili na meti terorističkih skupina. Europski i libanonski teroristi odlaze u Siriju, Irak i druga područja sukoba kako bi se borili i obučavali.

               Bliskijom suradnjom u području izvršavanja zakonodavstva, uključujući razmjenu osobnih podataka, pridonijet će se otkrivanju i kaznenom progonu osoba osumnjičenih za terorizam te sprečavanju putovanja u svrhu terorizma (uključujući rizik od infiltracije u migracijske tokove ili premještanja u druga područja sukoba) i financiranja terorizma (uključujući veze s organiziranim kriminalom).

               Trgovina vatrenim oružjem: EU i Libanon uspostavili su suradnju u pogledu vatrenog oružja i postigli dogovor o programu rada koji obuhvaća razmjenu najbolje prakse, osposobljavanje i izgradnju kapaciteta. Zbog intenzivnije suradnje povećava se potreba za boljom razmjenom informacija i naknadnim istragama. Kao zemlja koja dijeli granicu sa Sirijom, Libanon može imati važnu ulogu u sprečavanju ulaska vatrenog oružja u područja oružanog sukoba kao i u presretanju nezakonitih pošiljki, naročito u smjeru EU-a.

               Izazovi povezani s migracijama: u Libanonu se nalazi izrazito velik broj nezakonitih migranata te se zemlji u okviru programa za integrirano upravljanje granicama koji financira EU pomaže u osiguravanju i kontroli granica. Suradnja s libanonskim tijelima bila bi važna i za rješavanje problema krivotvorenja isprava povezanog s krijumčarenjem migranata.

               Trgovina drogom: regija Bliskog istoka i sjeverne Afrike (MENA) glavno je izvorište, tranzitna točka te mjesto upotrebe nedopuštenih droga. Uz stalnu bazu korisnika droga na sjeveru i heroinsku rutu od istoka prema zapadu, regija negativno utječe te je podložna negativnom utjecaju proizvodnje i zloupotrebe nedopuštenih sredstava. Libanon je drugi najveći proizvođač kanabisa i smole kanabisa u regiji, a razmjer proizvodnje Captagona u zemlji još se ne zna. 2016. je u okviru Programa za suzbijanje kokainskog puta (komponenta AIRCOP-a) koji financira EU u Libanonu osnovano pravno tijelo zajedničke radne skupine za presretanje u zračnim lukama (Joint Airport Interdiction Task Force Legal Authority, JAITF).

               Organizirani kriminal može ostvariti veliku dobit na libanonskom crnom tržištu cigareta, automobila, krivotvorene robe, piratskih softvera, CD-ova i DVD-ova.

               2.PRAVNI ELEMENTI PREPORUKE

               Uredbom (EU) 2016/794 o Agenciji Europske unije za suradnju tijela za izvršavanje zakonodavstva (Europol) utvrđuje se zakonodavni okvir za Europol, posebice njegovi ciljevi, zadaće, područje nadležnosti, mjere za zaštitu podataka te načini suradnje s vanjskim partnerima.

               Ova je Preporuka u skladu s odredbama Uredbe o Europolu.

               Njezin je cilj da Komisija dobije odobrenje Vijeća za vođenje pregovora o budućem sporazumu u ime EU-a. Pravna osnova na temelju koje Vijeće može odobriti otvaranje pregovora jest članak 218. stavci 3. i 4. UFEU-a.

               U skladu s člankom 218. Ugovora o funkcioniranju Europske unije, Komisija se imenuje pregovaračem Unije za sporazum između Europske unije i Libanona o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i libanonskih tijela nadležnih za borbu protiv teških kaznenih djela i terorizma.

               Preporuka za

               ODLUKU VIJEĆA

               o odobravanju otvaranja pregovora o sporazumu između Europske unije i Libanonske Republike o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i libanonskih tijela nadležnih za borbu protiv teških kaznenih djela i terorizma

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije (UFEU), a posebno njegov članak 218. stavke  3. i 4.,

               uzimajući u obzir preporuku Europske komisije,

               budući da:

               (1)Uredba (EU) 2016/794 Europskog parlamenta i Vijeća
                  12
                donesena je 11. svibnja 2016. i primjenjuje se od 1. svibnja 2017.

               (2)Ovom se Uredbom, a posebno njezinim člankom 25., utvrđuju pravila za prijenos osobnih podataka iz Agencije Europske unije za suradnju tijela za izvršavanje zakonodavstva (Europol) trećim zemljama i međunarodnim organizacijama. Europol može prenositi osobne podatke tijelu u trećoj zemlji na temelju međunarodnog sporazuma koji su Unija i ta treća zemlja sklopile u skladu s člankom 218. UFEU-a, navodeći odgovarajuće zaštitne mjere u odnosu na zaštitu privatnosti, temeljnih prava i sloboda pojedinaca.

               (3)Trebalo bi otvoriti pregovore radi sklapanja takvog sporazuma između Europske unije i Libanonske Republike.

               (4)Sporazumom bi se trebala poštovati temeljna prava i načela priznata Poveljom Europske unije o temeljnim pravima, posebice pravo na privatni i obiteljski život iz članka 7. Povelje, pravo na zaštitu osobnih podataka iz članka 8. Povelje te pravo na učinkoviti pravni lijek i na pravično suđenje iz članka 47. Povelje. Sporazum bi se trebao primjenjivati u skladu s tim pravima i načelima,

               DONIJELO JE OVU ODLUKU:

               Članak 1.

               Komisiju se ovlašćuje da u pregovorima dogovori, u ime Unije, sporazum između Europske unije i Libanonske Republike o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i libanonskih tijela nadležnih za borbu protiv teških kaznenih djela i terorizma.

               Članak 2.

               Smjernice za pregovore utvrđene su u Prilogu.

               Članak 3.

               Pregovori se vode uz savjetovanje s [ime posebnog odbora upisuje Vijeće].

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) 2016/794 od 11. svibnja 2016., SL L 135, 24.5.2016., str. 53.

                     (2)

                        COM(2015) 185 final.

                     (3)

                        Dokument Vijeća 10384/17, 19. lipnja 2017.

                     (4)

                        Zajednička vizija, zajedničko djelovanje: jača Europa - Globalna strategija Europske unije za vanjsku i sigurnosnu politiku
                  http://europa.eu/globalstrategy/en

                     (5)

                        COM(2017) 608 final.

                     (6)

                        Strategija Europola za razdoblje 2016.–2020. koju je upravni odbor Europola donio 1. prosinca 2015.,
                  https://www.europol.europa.eu/publications-documents/europol-strategy-2016-2020

                     (7)

                        Strategija vanjskih odnosa Europola za razdoblje 2017.–2020. koju je upravni odbor Europola donio 13. prosinca 2016., EDOC#865852v3.

                     (8)

                        Prema Europolu, kaznena djela organiziranog kriminala u regiji uključuju nezakonito trgovanje vatrenim oružjem, trgovinu drogom, financijska kaznena djela poput pranja novca i kiberkriminalitet.

                     (9)

                        Nekoliko je inicijativa u tom kontekstu bilo uključeno u prioritet vatrenog oružja u okviru ciklusa politika EU-a za borbu protiv organiziranog i teškog kriminala, kao i u Komunikaciju Komisije Europskom parlamentu i Vijeću „Provedba Europskog programa sigurnosti: Akcijski plan EU-a za borbu protiv nezakonite trgovine vatrenim oružjem i eksplozivima te njihove uporabe” od 2.12.2015. COM(2015) 624 final.

                     (10)

                  https://www.europol.europa.eu/socta/2017

                     (11)

                  https://www.europol.europa.eu/sites/default/files/documents/tesat2017.pdf

                     (12)

                        Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

    ---documentbreak---

               EUROPSKA KOMISIJA
            Bruxelles,20.12.2017.
            COM(2017) 805 final
            PRILOG

            Preporuci zaODLUKU VIJEĆA
            o odobravanju otvaranja pregovora o sporazumu između Europske unije i Libanonske Republike o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i libanonskih tijela nadležnih za borbu protiv teških kaznenih djela i terorizma

               PRILOG

               Smjernice za pregovore o sporazumu između Europske unije i Libanonske Republike o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i libanonskih tijela nadležnih za borbu protiv teških kaznenih djela i terorizma

               Komisija bi u pregovorima trebala nastojati ostvariti ciljeve navedene u nastavku.

               (1)Cilj je Sporazuma osigurati pravnu osnovu za prijenos osobnih podataka između Europola i nadležnih tijela u Libanonu kako bi se potpomogli i ojačali djelovanje nadležnih tijela te zemlje i država članica te njihova suradnja u sprečavanju i borbi protiv teških transnacionalnih kaznenih djela i terorizma, osiguravajući pritom odgovarajuće zaštitne mjere u pogledu zaštite privatnosti, osobnih podataka, temeljnih prava i sloboda pojedinaca.

               (2)Kako bi se zajamčilo ograničenje svrhe, suradnja u okviru Sporazuma odnosi se samo na kriminalitet i s njime povezana kaznena djela koja su u nadležnosti Europola u skladu s člankom 3. Uredbe 2016/794 (zajednički „kaznena djela”). Suradnja bi posebno trebala biti usmjerena na suzbijanje terorizma i sprečavanje radikalizacije, suzbijanje organiziranog kriminala, osobito nezakonite trgovine vatrenim oružjem, krijumčarenja migranata i trgovine drogom te na borbu protiv kiberkriminaliteta.

               (3)U Sporazumu se jasno i precizno utvrđuju potrebne zaštitne mjere i kontrole u pogledu zaštite osobnih podataka, temeljnih prava i sloboda pojedinaca, bez obzira na njihovo državljanstvo i mjesto boravišta, u razmjeni osobnih podataka između Europola i libanonskih nadležnih tijela.

               Posebno:

               (a)Jasno i precizno navode se svrhe obrade osobnih podataka koju vrše stranke u kontekstu Sporazuma te one ne smiju prelaziti ono što je u pojedinačnom slučaju potrebno za sprečavanje i borbu protiv terorizma i kaznenih djela navedenih u Sporazumu.

               (b)Osobni podaci koje Europol prenosi u skladu sa Sporazumom obrađuju se na pošten način, na legitimnoj osnovi i samo u svrhe radi kojih su preneseni. Sporazumom se predviđa mogućnost da Europol prilikom prijenosa podataka naznači sva ograničenja pristupa ili upotrebe, uključujući i ona u pogledu prijenosa, brisanja ili uništavanja podataka. Osobni podaci moraju biti primjereni, relevantni i ograničeni na ono što je nužno u tu svrhu. Moraju biti točni i ažurni. Ne pohranjuju se dulje nego što je to potrebno u svrhe u koje su preneseni.

               (c)Zabranjuje se da Europol prenosi osobne podatke kojima se otkrivaju rasno ili etničko podrijetlo, politička mišljenja, vjerska ili filozofska uvjerenja, članstvo u sindikatu, genetski podaci ili podaci o zdravlju i seksualnom životu osobe, osim ako je to izričito nužno i razmjerno u pojedinim slučajevima radi sprečavanja ili suzbijanja kaznenih djela iz Sporazuma i u skladu s odgovarajućim zaštitnim mjerama. Sporazum bi trebao sadržavati i posebne zaštitne mjere koje se odnose na prijenos osobnih podataka žrtava kaznenih djela, svjedoka ili drugih osoba koje mogu pružiti informacije o kaznenim djelima te maloljetnika.

               (d)Sporazumom se osiguravaju ostvariva prava pojedinaca čiji se osobni podaci obrađuju utvrđivanjem pravila o pravu na pristup, ispravljanje i brisanje podataka, uključujući posebne razloge zbog kojih se mogu dopustiti sva potrebna i razmjerna ograničenja. Sporazumom se osiguravaju i ostvariva prava na upravnu i sudsku zaštitu za sve osobe čiji se podaci obrađuju na temelju Sporazuma te se jamče učinkoviti pravni lijekovi.

               (e)Sporazumom se utvrđuju pravila o pohranjivanju, provjeri, ispravljanju i brisanju osobnih podataka te o vođenju evidencija za potrebe bilježenja i dokumentiranja, kao i o informacijama koje se daju na raspolaganje pojedincima. Njime bi također trebalo predvidjeti zaštitne mjere u pogledu automatizirane obrade osobnih podataka.

               (f)Sporazumom se utvrđuju kriteriji na temelju kojih se navodi pouzdanost izvora i točnost podataka.

               (g)Sporazum uključuje obvezu jamčenja sigurnosti osobnih podataka putem odgovarajućih tehničkih i organizacijskih mjera, među ostalim dajući samo ovlaštenim osobama pristup osobnim podacima. Sporazum uključuje i obvezu obavješćivanja u slučaju povrede osobnih podataka koja se odnosi na podatke prenesene u skladu sa Sporazumom.

               (h)Daljnji prijenosi podataka od strane libanonskih nadležnih tijela drugim tijelima u Libanonu dopušteni su samo za potrebe Sporazuma te se moraju obavljati u skladu s odgovarajućim uvjetima i zaštitnim mjerama.

               (i)Uvjeti isti kao pod točkom (h) primjenjuju se na daljnje prijenose podataka od strane libanonskih nadležnih tijela tijelima u trećim zemljama, uz dodatni zahtjev da se takvi daljnji prijenosi dopuštaju samo u odnosu na treće zemlje kojima Europol ima pravo prenositi osobne podatke na temelju članka 25. stavka 1. Uredbe (EU) 2016/794.

               (j)Sporazumom se osigurava sustav nadzora koji će obavljati jedno ili više neovisnih javnih tijela nadležnih za zaštitu podataka, a koja će imati ovlasti za istragu i djelovanje u cilju provedbe nadzora nad javnim tijelima u Libanonu koja upotrebljavaju osobne podatke/razmijenjene informacije te za sudjelovanje u sudskim postupcima. Neovisna će tijela posebice imati ovlasti za rješavanje pritužbi pojedinaca o upotrebi njihovih osobnih podataka. Javna tijela koja upotrebljavaju osobne podatke dužna su poštovati pravila o zaštiti osobnih podataka iz Sporazuma.

               (4)Sporazumom se predviđa učinkovit mehanizam za rješavanje sporova u pogledu njegova tumačenja i primjene kako bi se osiguralo da stranke poštuju zajednički dogovorena pravila.

               (5)Sporazum sadržava odredbu o stupanju na snagu i valjanosti te odredbu prema kojoj stranka može raskinuti ili suspendirati Sporazum.

               (6)Sporazum može, ako je to potrebno, sadržavati klauzulu o njegovoj teritorijalnoj primjeni.

               (7)Sporazum može sadržavati odredbe o praćenju i periodičnoj evaluaciji Sporazuma.

               (8)U kontekstu pregovora Komisija promiče pristupanje Libanona Konvenciji Vijeća Europe za zaštitu osoba glede automatizirane obrade osobnih podataka („Konvencija br. 108”).

               (9)Sporazum je jednako vjerodostojan na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku te sadržava klauzulu o jeziku u tu svrhu.


               EUROPSKA KOMISIJA
            Bruxelles, 20.12.2017.
            COM(2017) 808 final
            Preporuka za
            ODLUKU VIJEĆA
            o odobravanju otvaranja pregovora o sporazumu između Europske unije i Kraljevine Maroka o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i marokanskih tijela nadležnih za borbu protiv teških kaznenih djela i terorizma

               OBRAZLOŽENJE

               1.KONTEKST PREPORUKE

               U globaliziranom svijetu u kojem su teška kaznena djela i terorizam sve više transnacionalni i polivalentni, tijela za izvršavanje zakonodavstva trebala bi biti u potpunosti opremljena za suradnju s vanjskim partnerima u cilju jamčenja sigurnosti njihovih građana. Europol bi stoga trebao moći razmjenjivati osobne podatke s tijelima za izvršavanje zakonodavstva iz trećih zemalja u mjeri u kojoj je to potrebno za izvršavanje njegovih zadaća.

               Od početka primjene Uredbe 2016/794 dana 1. svibnja 2017.
                  1
                te u skladu s Ugovorom, Komisija je u ime Unije nadležna za pregovore o međunarodnim sporazumima s trećim zemljama koji se odnose na razmjenu osobnih podataka s Europolom. Ako je to potrebno za izvršavanje njegovih zadaća, Europol može uspostaviti i održavati suradničke odnose s vanjskim partnerima putem radnih i administrativnih dogovora koji sami po sebi ne mogu biti pravna osnova za razmjenu osobnih podataka.

               Uzimajući u obzir političku strategiju navedenu u Europskom programu sigurnosti
                  2
               , Zaključcima Vijeća
                  3
                i Globalnoj strategiji
                  4
                te operativne potrebe tijela za izvršavanje zakonodavstva u EU-u i moguće koristi bliskije suradnje u tom području, Komisija smatra da je potrebno u kratkom roku započeti pregovore s osam zemalja, kako je utvrđeno u Jedanaestom izvješću o napretku prema uspostavi učinkovite i istinske sigurnosne unije
                  5
               .

               Komisija je napravila procjenu prioritetnih zemalja uzimajući u obzir operativne potrebe Europola. U Strategiji Europola za razdoblje 2016.–2020. utvrđeno je da je Sredozemlje prioritet kad je riječ o pojačanom partnerstvu
                  6
               . U Strategiji vanjskih odnosa Europola za razdoblje 2017.–2020. naglašava se potreba za bliskijom suradnjom Europola i zemalja Bliskog istoka i sjeverne Afrike (MENA) s obzirom na trenutačne terorističke prijetnje i izazove povezane s migracijama
                  7
               .

               Europol nema sporazume ni s jednom od zemalja te regije.

               Ova se Preporuka izričito odnosi na pregovore s Marokom, iako suradnju sa svakom od zemalja MENA-e treba promatrati u kontekstu regije u cjelini. Trenutačna nestabilnost u regiji, osobito stanje u Siriji, predstavlja veliku dugoročnu sigurnosnu prijetnju EU-u kojom se hitno treba pozabaviti. To se odnosi na učinkovitu borbu protiv terorizma i povezanog organiziranog kriminala
                  8
                te na izazove povezane s migracijama, kao što su olakšavanje nezakonitih migracija i trgovanje ljudima.  Suradnja s lokalnim tijelima za izvršavanje zakonodavstva ključna je za prevladavanje tih izazova.

               Na temelju tehničkih dijaloga u cilju definiranja zajedničkih mjera za poboljšanje razmjene informacija i zajedničkog operativnog djelovanja u borbi protiv trgovanja vatrenim oružjem, EU je s Marokom već dogovorio popis mjera za jačanje suradnje među relevantnim tijelima za izvršavanje zakonodavstva EU-a i zemalja MENA-e, osiguravanje pomoći u izgradnji kapaciteta u relevantnim regionalnim i/ili bilateralnim programima i razvijanje operativnog djelovanja unutar zajednički dogovorenog okvira
                  9
               . Međutim, to ne obuhvaća prijenos osobnih podataka.

               Politički kontekst

               Povijesno partnerstvo između EU-a i Kraljevine Maroka temelji se na nizu političkih i gospodarskih sporazuma. Stupanje na snagu Euro-mediteranskog sporazuma o pridruživanju obilježilo je odnose EU-a i Maroka u razdoblju nakon 2000.
                  10
                Od 2008. Maroko ima „napredan” status u okviru europske politike susjedstva. Između ostalog, jedan od ciljeva odnosi se na jačanje dijaloga i suradnje u području politike i sigurnosti.

               Politički odnosi s Marokom, uključujući razgovore o sigurnosti i borbi protiv terorizma, stavljeni su na čekanje u kontekstu presude Općeg suda u prosincu 2015
                  11
               . Međutim, nakon žalbe Sudu
                  12
                održane su političke rasprave koje su prvenstveno bile usmjerene na rješavanje pravnih posljedica presude na bilateralne odnose EU-a i Maroka. Maroko je neslužbeno istaknuo važnost sigurnosne suradnje s EU-om. Maroko je prva zemlja MENA-e kojoj je ponuđen dijalog o borbi protiv terorizma, a pripreme su prije nego što su odgođene jako dobro napredovale već sredinom 2015.

               Maroko je uspostavio blisku bilateralnu suradnju s državama članicama EU-a u području borbe protiv terorizma, primjerice sa Španjolskom i Francuskom, i redovito sudjeluje u zaustavljanju terorističkih mreža. Maroko je supredsjedatelj Globalnog foruma za borbu protiv terorizma te član globalne koalicije za borbu protiv Da'esha. U Maroku se nalazi jedan od regionalnih centara izvrsnosti u području kemijske, biološke, radiološke i nuklearne sigurnosti koji financira EU.

               Operativne potrebe

               Na temelju podataka iz SOCTA-e za 2017.
                  13
                i TE-SAT-a za 2017.
                  14
               , prethodno navedenoga te, među ostalim, Europolova internog stručnog znanja, suradnja s Marokom potrebna je posebice kako bi se suzbili sljedeći oblici kriminala:

               Terorizam predstavlja ozbiljnu prijetnju Maroku i EU-u, a oboje su bili mete terorističkih napada. Osim poboljšanja suradnje u pogledu mogućih prijetnji i prepoznavanja novih trendova, potrebna je bliskija suradnja koja obuhvaća razmjenu osobnih podataka kako bi se suočilo s fenomenom stranih terorističkih boraca (uključujući osumnjičenike koji imaju dvojno državljanstvo ili zakonit boravak u EU-u i Maroku) te učinkovito otkrili, spriječili i kazneno gonili putovanje u svrhu terorizma, zloupotreba interneta u svrhu terorizma, financiranje terorizma te veze s organiziranim kriminalom.

               Trgovina vatrenim oružjem: zbog trenutačne nestabilnosti u regiji Bliskog istoka i sjeverne Afrike (MENA), a posebice sukoba u Libiji, uvelike se povećala trgovina vatrenim oružjem u toj regiji. To predstavlja kako kratkoročnu tako i dugoročnu prijetnju sigurnosti. Maroko je ključni partner za smanjenje dotoka nezakonitog vatrenog oružja u susjedne zemlje te sprečavanje trgovine u EU kontejnerskim brodovima, trajektima i malim brodovima koji prelaze Sredozemno more.

               Izazovi povezani s migracijama: Maroko je i dalje važan partner za razvoj suradnje u sprečavanju nezakonitih migracija u EU, koje su se u posljednje vrijeme povećale. Maroko je izvorišna zemlja nezakonitih migracija i važna ruta kojom se kreću državljani zemalja supsaharske Afrike. U izvješću o analizi rizika europske granične i obalne straže za 2017. naglašeno je da su krivotvorenje isprava i krijumčarenje migranata važni rizici.

               Trgovina drogom: regija Bliskog istoka i sjeverne Afrike (MENA) glavno je izvorište, tranzitna točka te mjesto upotrebe nedopuštenih droga. Uz stalnu bazu korisnika droga na sjeveru, sahelsku krijumčarsku rutu na jugu i heroinsku rutu od istoka prema zapadu, regija negativno utječe te je podložna negativnom utjecaju proizvodnje i zloupotrebe nedopuštenih sredstava. Maroko je jedan od glavnih proizvođača kanabisa i ključna zemlja iz koje proizvodi od kanabisa ulaze na tržište EU-a. Proizvodnja sintetičkih droga na bazi lijekova također predstavlja problem.

               2016. je u okviru Programa za suzbijanje kokainskog puta (komponenta AIRCOP-a) koji financira EU u Maroku osnovano pravno tijelo zajedničke radne skupine za presretanje u zračnim lukama (Joint Airport Interdiction Task Force Legal Authority, JAITF).

               Kiberkriminalitet: Maroko je ostvario napredak u suzbijanju prijetnji kiberkriminaliteta, zahvaljujući činjenici da je prioritetna zemlja u okviru programa EU-a i Vijeća Europe za izgradnju kapaciteta u području kiberkriminaliteta, uključujući u području seksualnog iskorištavanja djece i počinitelja seksualnog nasilja nad djecom koji putuju. Razvoj kapaciteta Maroka za suradnju trebao bi dovesti do povećane potrebe za razmjenom informacija u cilju suzbijanja transnacionalnih prijetnji u području kiberkriminaliteta i seksualnog iskorištavanja djece.

               2.PRAVNI ELEMENTI PREPORUKE

               Uredbom (EU) 2016/794 o Agenciji Europske unije za suradnju tijela za izvršavanje zakonodavstva (Europol) utvrđuje se zakonodavni okvir za Europol, posebice njegovi ciljevi, zadaće, područje nadležnosti, mjere za zaštitu podataka te načini suradnje s vanjskim partnerima.

               Ova je Preporuka u skladu s odredbama Uredbe o Europolu.

               Njezin je cilj da Komisija dobije odobrenje Vijeća za vođenje pregovora o budućem sporazumu u ime EU-a. Pravna osnova na temelju koje Vijeće može odobriti otvaranje pregovora jest članak 218. stavci 3. i 4. UFEU-a.

               U skladu s člankom 218. Ugovora o funkcioniranju Europske unije, Komisija se imenuje pregovaračem Unije za sklapanje sporazuma između Europske unije i Maroka o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i marokanskih tijela nadležnih za borbu protiv teških kaznenih djela i terorizma.

               Preporuka za

               ODLUKU VIJEĆA

               o odobravanju otvaranja pregovora o sporazumu između Europske unije i Kraljevine Maroka o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i marokanskih tijela nadležnih za borbu protiv teških kaznenih djela i terorizma

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije (UFEU), a posebno njegov članak 218. stavke  3. i 4.,

               uzimajući u obzir preporuku Europske komisije,

               budući da:

               (1)Uredba (EU) 2016/794 Europskog parlamenta i Vijeća
                  15
                donesena je 11. svibnja 2016. i primjenjuje se od 1. svibnja 2017.

               (2)Ovom se Uredbom, a posebno njezinim člankom 25., utvrđuju pravila za prijenos osobnih podataka iz Agencije Europske unije za suradnju tijela za izvršavanje zakonodavstva (Europol) trećim zemljama i međunarodnim organizacijama. Europol može prenositi osobne podatke tijelu u trećoj zemlji na temelju međunarodnog sporazuma koji su Unija i ta treća zemlja sklopile u skladu s člankom 218. UFEU-a, navodeći odgovarajuće zaštitne mjere u odnosu na zaštitu privatnosti, temeljnih prava i sloboda pojedinaca.

               (3)Trebalo bi otvoriti pregovore radi sklapanja takvog sporazuma između Europske unije i Kraljevine Maroka.

               (4)Sporazumom bi se trebala poštovati temeljna prava i načela priznata Poveljom Europske unije o temeljnim pravima, posebice pravo na privatni i obiteljski život iz članka 7. Povelje, pravo na zaštitu osobnih podataka iz članka 8. Povelje te pravo na učinkoviti pravni lijek i na pravično suđenje iz članka 47. Povelje. Sporazum bi se trebao primjenjivati u skladu s tim pravima i načelima,

               DONIJELO JE OVU ODLUKU:

               Članak 1.

               Komisiju se ovlašćuje da u pregovorima dogovori, u ime Unije, sporazum između Europske unije i Kraljevine Maroka o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i marokanskih tijela nadležnih za borbu protiv teških kaznenih djela i terorizma.

               Članak 2.

               Smjernice za pregovore utvrđene su u Prilogu.

               Članak 3.

               Pregovori se vode uz savjetovanje s [ime posebnog odbora upisuje Vijeće].

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) 2016/794 od 11. svibnja 2016., SL L 135, 24.5.2016., str. 53.

                     (2)

                        COM(2015) 185 final.

                     (3)

                        Dokument Vijeća 10384/17, 19. lipnja 2017.

                     (4)

                        Zajednička vizija, zajedničko djelovanje: jača Europa - Globalna strategija Europske unije za vanjsku i sigurnosnu politiku
                  http://europa.eu/globalstrategy/en

                     (5)

                        COM(2017) 608 final.

                     (6)

                        Strategija Europola za razdoblje 2016.–2020. koju je upravni odbor Europola donio 1. prosinca 2015.,
                  https://www.europol.europa.eu/publications-documents/europol-strategy-2016-2020

                     (7)

                        Strategija vanjskih odnosa Europola za razdoblje 2017.–2020. koju je upravni odbor Europola donio 13. prosinca 2016., EDOC#865852v3.

                     (8)

                        Prema Europolu, kaznena djela organiziranog kriminala u regiji uključuju nezakonito trgovanje vatrenim oružjem, trgovinu drogom, financijska kaznena djela poput pranja novca i kiberkriminalitet.

                     (9)

                        Nekoliko je inicijativa u tom kontekstu bilo uključeno u prioritet vatrenog oružja u okviru ciklusa politika EU-a za borbu protiv organiziranog i teškog kriminala, kao i u Komunikaciju Komisije Europskom parlamentu i Vijeću „Provedba Europskog programa sigurnosti: Akcijski plan EU-a za borbu protiv nezakonite trgovine vatrenim oružjem i eksplozivima te njihove uporabe” od 2.12.2015. COM(2015) 624 final.

                     (10)

                        Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, SL L 070, 18.3.2000.

                     (11)

                        Predmet T-512/12, Front Polisario protiv Vijeća.

                     (12)

                        Predmet C-104/16, Vijeće protiv Fronta Polisario.

                     (13)

                  https://www.europol.europa.eu/socta/2017

                     (14)

                  https://www.europol.europa.eu/sites/default/files/documents/tesat2017.pdf

                     (15)

                        Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

    ---documentbreak---

               EUROPSKA KOMISIJA
            Bruxelles,20.12.2017.
            COM(2017) 808 final
            PRILOG

            Preporuci za ODLUKU VIJEĆA
            o odobravanju otvaranja pregovora o sporazumu između Europske unije i Kraljevine Maroka o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i marokanskih tijela nadležnih za borbu protiv teških kaznenih djela i terorizma

               PRILOG

               Smjernice za pregovore o sporazumu između Europske unije i Kraljevine Maroka o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i marokanskih tijela nadležnih za borbu protiv teških kaznenih djela i terorizma

               Komisija bi u pregovorima trebala nastojati ostvariti ciljeve navedene u nastavku.

               (1)Cilj je Sporazuma osigurati pravnu osnovu za prijenos osobnih podataka između Europola i nadležnih tijela Kraljevine Maroka kako bi se potpomogli i ojačali djelovanje nadležnih tijela te zemlje i država članica te njihova suradnja u sprečavanju i borbi protiv teških transnacionalnih kaznenih djela i terorizma, osiguravajući pritom odgovarajuće zaštitne mjere u pogledu zaštite privatnosti, osobnih podataka, temeljnih prava i sloboda pojedinaca.

               (2)Kako bi se zajamčilo ograničenje svrhe, suradnja u okviru Sporazuma odnosi se samo na kriminalitet i s njime povezana kaznena djela koja su u nadležnosti Europola u skladu s člankom 3. Uredbe 2016/794 (zajednički „kaznena djela”). Suradnja bi posebno trebala biti usmjerena na suzbijanje terorizma i sprečavanje radikalizacije, suzbijanje organiziranog kriminala, osobito krijumčarenja migranata, nezakonite trgovine vatrenim oružjem i trgovine drogom te na borbu protiv kiberkriminaliteta.

               (3)U Sporazumu se jasno i precizno utvrđuju potrebne zaštitne mjere i kontrole u pogledu zaštite osobnih podataka, temeljnih prava i sloboda pojedinaca, bez obzira na njihovo državljanstvo i mjesto boravišta, u razmjeni osobnih podataka između Europola i marokanskih nadležnih tijela.

               Posebno:

               (a)Jasno i precizno navode se svrhe obrade osobnih podataka koju vrše stranke u kontekstu Sporazuma te one ne smiju prelaziti ono što je u pojedinačnom slučaju potrebno za sprečavanje i borbu protiv terorizma i kaznenih djela navedenih u Sporazumu.

               (b)Osobni podaci koje Europol prenosi u skladu sa Sporazumom obrađuju se na pošten način, na legitimnoj osnovi i samo u svrhe radi kojih su preneseni. Sporazumom se predviđa mogućnost da Europol prilikom prijenosa podataka naznači sva ograničenja pristupa ili upotrebe, uključujući i ona u pogledu prijenosa, brisanja ili uništavanja podataka. Osobni podaci moraju biti primjereni, relevantni i ograničeni na ono što je nužno u tu svrhu. Moraju biti točni i ažurni. Ne pohranjuju se dulje nego što je to potrebno u svrhe u koje su preneseni.

               (c)Zabranjuje se da Europol prenosi osobne podatke kojima se otkrivaju rasno ili etničko podrijetlo, politička mišljenja, vjerska ili filozofska uvjerenja, članstvo u sindikatu, genetski podaci ili podaci o zdravlju i seksualnom životu osobe, osim ako je to izričito nužno i razmjerno u pojedinim slučajevima radi sprečavanja ili suzbijanja kaznenih djela iz Sporazuma i u skladu s odgovarajućim zaštitnim mjerama. Sporazum bi trebao sadržavati i posebne zaštitne mjere koje se odnose na prijenos osobnih podataka žrtava kaznenih djela, svjedoka ili drugih osoba koje mogu pružiti informacije o kaznenim djelima te maloljetnika.

               (d)Sporazumom se osiguravaju ostvariva prava pojedinaca čiji se osobni podaci obrađuju utvrđivanjem pravila o pravu na pristup, ispravljanje i brisanje podataka, uključujući posebne razloge zbog kojih se mogu dopustiti sva potrebna i razmjerna ograničenja. Sporazumom se osiguravaju i ostvariva prava na upravnu i sudsku zaštitu za sve osobe čiji se podaci obrađuju na temelju Sporazuma te se jamče učinkoviti pravni lijekovi.

               (e)Sporazumom se utvrđuju pravila o pohranjivanju, provjeri, ispravljanju i brisanju osobnih podataka te o vođenju evidencija za potrebe bilježenja i dokumentiranja, kao i o informacijama koje se daju na raspolaganje pojedincima. Njime bi također trebalo predvidjeti zaštitne mjere u pogledu automatizirane obrade osobnih podataka.

               (f)Sporazumom se utvrđuju kriteriji na temelju kojih se navodi pouzdanost izvora i točnost podataka.

               (g)Sporazum uključuje obvezu jamčenja sigurnosti osobnih podataka putem odgovarajućih tehničkih i organizacijskih mjera, među ostalim dajući samo ovlaštenim osobama pristup osobnim podacima. Sporazum uključuje i obvezu obavješćivanja u slučaju povrede osobnih podataka koja se odnosi na podatke prenesene u skladu sa Sporazumom.

               (h)Daljnji prijenosi podataka od strane nadležnih tijela Maroka drugim tijelima u Maroku dopušteni su samo za potrebe Sporazuma te se moraju obavljati u skladu s odgovarajućim uvjetima i zaštitnim mjerama.

               (i)Uvjeti isti kao pod točkom (h) primjenjuju se na daljnje prijenose podataka od strane nadležnih tijela Maroka tijelima u trećim zemljama, uz dodatni zahtjev da se takvi daljnji prijenosi dopuštaju samo u odnosu na treće zemlje kojima Europol ima pravo prenositi osobne podatke na temelju članka 25. stavka 1. Uredbe (EU) 2016/794.

               (j)Sporazumom se osigurava sustav nadzora koji će obavljati jedno ili više neovisnih javnih tijela nadležnih za zaštitu podataka, a koja će imati ovlasti za istragu i djelovanje u cilju provedbe nadzora nad javnim tijelima u Maroku koja upotrebljavaju osobne podatke/razmijenjene informacije te za sudjelovanje u sudskim postupcima. Neovisna će tijela posebice imati ovlasti za rješavanje pritužbi pojedinaca o upotrebi njihovih osobnih podataka. Javna tijela koja upotrebljavaju osobne podatke dužna su poštovati pravila o zaštiti osobnih podataka iz Sporazuma.

               (4)Sporazumom se predviđa učinkovit mehanizam za rješavanje sporova u pogledu njegova tumačenja i primjene kako bi se osiguralo da stranke poštuju zajednički dogovorena pravila.

               (5)Sporazum sadržava odredbu o stupanju na snagu i valjanosti te odredbu prema kojoj stranka može raskinuti ili suspendirati Sporazum.

               (6)Sporazum može, ako je to potrebno, sadržavati klauzulu o njegovoj teritorijalnoj primjeni.

               (7)Sporazum može sadržavati odredbe o praćenju i periodičnoj evaluaciji Sporazuma.

               (8)Sporazum je jednako vjerodostojan na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku te sadržava klauzulu o jeziku u tu svrhu.


               EUROPSKA KOMISIJA
            Bruxelles, 20.12.2017.
            COM(2017) 806 final
            Preporuka za
            ODLUKU VIJEĆA
            o odobravanju otvaranja pregovora o sporazumu između Europske unije i Države Izraela o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i izraelskih tijela nadležnih za borbu protiv teških kaznenih djela i terorizma

               OBRAZLOŽENJE

               1.KONTEKST PREPORUKE

               U globaliziranom svijetu u kojem su teška kaznena djela i terorizam sve više transnacionalni i polivalentni, tijela za izvršavanje zakonodavstva trebala bi biti u potpunosti opremljena za suradnju s vanjskim partnerima u cilju jamčenja sigurnosti njihovih građana. Europol bi stoga trebao moći razmjenjivati osobne podatke s tijelima za izvršavanje zakonodavstva iz trećih zemalja u mjeri u kojoj je to potrebno za izvršavanje njegovih zadaća.

               Od početka primjene Uredbe 2016/794 dana 1. svibnja 2017.
                  1
                te u skladu s Ugovorom, Komisija je u ime Unije nadležna za pregovore o međunarodnim sporazumima s trećim zemljama koji se odnose na razmjenu osobnih podataka s Europolom. Ako je to potrebno za izvršavanje njegovih zadaća, Europol može uspostaviti i održavati suradničke odnose s vanjskim partnerima putem radnih i administrativnih dogovora koji sami po sebi ne mogu biti pravna osnova za razmjenu osobnih podataka.

               Uzimajući u obzir političku strategiju navedenu u Europskom programu sigurnosti
                  2
               , Zaključcima Vijeća
                  3
                i Globalnoj strategiji
                  4
                te operativne potrebe tijela za izvršavanje zakonodavstva u EU-u i moguće koristi bliskije suradnje u tom području, Komisija smatra da je potrebno u kratkom roku započeti pregovore s osam zemalja, kako je utvrđeno u Jedanaestom izvješću o napretku prema uspostavi učinkovite i istinske sigurnosne unije
                  5
               .

               Komisija je napravila procjenu prioritetnih zemalja uzimajući u obzir operativne potrebe Europola. U Strategiji Europola za razdoblje 2016.–2020. utvrđeno je da je Sredozemlje prioritet kad je riječ o pojačanom partnerstvu
                  6
               . U Strategiji vanjskih odnosa Europola za razdoblje 2017.–2020. naglašava se potreba za bliskijom suradnjom Europola i zemalja Bliskog istoka i sjeverne Afrike (MENA) s obzirom na trenutačne terorističke prijetnje i izazove povezane s migracijama
                  7
               .

               Europol nema sporazume ni s jednom od zemalja te regije.

               Ova se Preporuka izričito odnosi na pregovore s Izraelom, iako suradnju sa svakom od zemalja MENA-e treba promatrati u kontekstu regije u cjelini.

               Politički kontekst

               EU i Izrael razvili su čvrste odnose na temelju Sporazuma o pridruživanju iz 1995. (na snazi od 2000.). Snažno su usmjereni na suzbijanje sigurnosnih prijetnji, posebice terorističkih prijetnji. Izrael je vrlo zainteresiran za jačanje suradnje s EU-om u pogledu borbe protiv terorizma. Prvi dijalog EU-a i Izraela o borbi protiv terorizma i sigurnosti održao se u Bruxellesu u ožujku 2015., nakon čega je uslijedio drugi u Izraelu u rujnu 2016. Stranke su se složile da će surađivati u područjima kao što su borba protiv nasilnog ekstremizma, financiranja terorizma i nekonvencionalnog terorizma, sigurnost u zračnom i cestovnom prometu te kiberkriminalitet. Iskazan je interes za poboljšanje suradnje s agencijama EU-a u području pravosuđa i unutarnjih poslova, posebice Europolom.

               Vijeće je već prethodno odobrilo pregovore između Europola i Izraela o sporazumu o operativnoj suradnji
                  8
               . Pregovori su započeli 2010., ali nisu mogli biti zaključeni prema starom pravnom okviru Europola. U tom su kontekstu već održani neki tehnički sastanci između Europola i izraelskih tijela.

               Operativne potrebe

               Na temelju podataka iz SOCTA-e za 2017.
                  9
                i TE-SAT-a za 2017.
                  10
               , prethodno navedenoga te, među ostalim, Europolova internog stručnog znanja, suradnja s Izraelom potrebna je posebice kako bi se suzbili sljedeći oblici kriminala:

               Terorizam: EU i Izrael suočavaju se s ozbiljnom prijetnjom koju predstavljaju terorističke skupine koje djeluju u regiji i u svijetu. Bliskijom suradnjom, koja obuhvaća razmjenu osobnih podataka, nastojat će se suzbiti prijetnja koju predstavljaju teroristi (uključujući strane terorističke borce) s ciljem otkrivanja, sprečavanja i kaznenog progona putovanja u svrhu terorizma, financiranja terorizma te zloupotrebe interneta u svrhu terorizma.

               Kiberkriminalitet: suradnja s Izraelom trebala bi se uspostaviti posebice s obzirom na njihovo stručno znanje u istragama/rješavanju slučajeva visokotehnološkog kiberkriminaliteta. Potreba za povećanom razmjenom obavještajnih podataka bila bi korisna kad je riječ o nizu oblika transnacionalnog kiberkriminaliteta i s njima povezanih kaznenih djela, uključujući distribuirane napade uskraćivanjem usluga (DDoS), slučajeve pranja novca putem kriptovaluta, prijevare u sektoru e-trgovine, zloupotrebu službene adrese e-pošte i seksualno iskorištavanje djece na internetu.

               2.PRAVNI ELEMENTI PREPORUKE

               Uredbom (EU) 2016/794 o Agenciji Europske unije za suradnju tijela za izvršavanje zakonodavstva (Europol) utvrđuje se zakonodavni okvir za Europol, posebice njegovi ciljevi, zadaće, područje nadležnosti, mjere za zaštitu podataka te načini suradnje s vanjskim partnerima.

               Ova je Preporuka u skladu s odredbama Uredbe o Europolu.

               Njezin je cilj da Komisija dobije odobrenje Vijeća za vođenje pregovora o budućem sporazumu u ime EU-a. Pravna osnova na temelju koje Vijeće može odobriti otvaranje pregovora jest članak 218. stavci 3. i 4. UFEU-a.

               U skladu s člankom 218. Ugovora o funkcioniranju Europske unije, Komisija se imenuje pregovaračem Unije za sporazum između Europske unije i Izraela o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i izraelskih tijela nadležnih za borbu protiv teških kaznenih djela i terorizma.

               Preporuka za

               ODLUKU VIJEĆA

               o odobravanju otvaranja pregovora o sporazumu između Europske unije i Države Izraela o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i izraelskih tijela nadležnih za borbu protiv teških kaznenih djela i terorizma

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije (UFEU), a posebno njegov članak 218. stavke  3. i 4.,

               uzimajući u obzir preporuku Europske komisije,

               budući da:

               (1)Uredba (EU) 2016/794 Europskog parlamenta i Vijeća
                  11
                donesena je 11. svibnja 2016. i primjenjuje se od 1. svibnja 2017.

               (2)Ovom se Uredbom, a posebno njezinim člankom 25., utvrđuju pravila za prijenos osobnih podataka iz Agencije Europske unije za suradnju tijela za izvršavanje zakonodavstva (Europol) trećim zemljama i međunarodnim organizacijama. Europol može prenositi osobne podatke tijelu u trećoj zemlji na temelju međunarodnog sporazuma koji su Unija i ta treća zemlja sklopile u skladu s člankom 218. UFEU-a, navodeći odgovarajuće zaštitne mjere u odnosu na zaštitu privatnosti, temeljnih prava i sloboda pojedinaca.

               (3)Trebalo bi otvoriti pregovore radi sklapanja takvog sporazuma između Europske unije i Države Izraela.

               (4)Sporazumom bi se trebala poštovati temeljna prava i načela priznata Poveljom Europske unije o temeljnim pravima, posebice pravo na privatni i obiteljski život iz članka 7. Povelje, pravo na zaštitu osobnih podataka iz članka 8. Povelje te pravo na učinkoviti pravni lijek i na pravično suđenje iz članka 47. Povelje. Sporazum bi se trebao primjenjivati u skladu s tim pravima i načelima,

               DONIJELO JE OVU ODLUKU:

               Članak 1.

               Komisiju se ovlašćuje da u pregovorima dogovori, u ime Unije, sporazum između Europske unije i Države Izraela o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i izraelskih tijela nadležnih za borbu protiv teških kaznenih djela i terorizma.

               Članak 2.

               Smjernice za pregovore utvrđene su u Prilogu.

               Članak 3.

               Pregovori se vode uz savjetovanje s [ime posebnog odbora upisuje Vijeće].

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) 2016/794 od 11. svibnja 2016., SL L 135, 24.5.2016., str. 53.

                     (2)

                        COM(2015) 185 final.

                     (3)

                        Dokument Vijeća 10384/17, 19. lipnja 2017.

                     (4)

                        Zajednička vizija, zajedničko djelovanje: jača Europa - Globalna strategija Europske unije za vanjsku i sigurnosnu politiku
                  http://europa.eu/globalstrategy/en

                     (5)

                        COM(2017) 608 final.

                     (6)

                        Strategija Europola za razdoblje 2016.–2020. koju je upravni odbor Europola donio 1. prosinca 2015.,
                  https://www.europol.europa.eu/publications-documents/europol-strategy-2016-2020

                     (7)

                        Strategija vanjskih odnosa Europola za razdoblje 2017.–2020. koju je upravni odbor Europola donio 13. prosinca 2016., EDOC#865852v3.

                     (8)

                        Odluka Vijeća 2009/371.

                     (9)

                  https://www.europol.europa.eu/socta/2017

                     (10)

                  https://www.europol.europa.eu/sites/default/files/documents/tesat2017.pdf
                  .

                     (11)

                        Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

    ---documentbreak---

               EUROPSKA KOMISIJA
            Bruxelles,20.12.2017.
            COM(2017) 806 final
            PRILOG

            Preporuci za ODLUKU VIJEĆA
            o odobravanju otvaranja pregovora o sporazumu između Europske unije i Države Izraela o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i izraelskih tijela nadležnih za borbu protiv teških kaznenih djela i terorizma

               PRILOG

               Smjernice za pregovore o sporazumu između Europske unije i Države Izraela o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i izraelskih tijela nadležnih za borbu protiv teških kaznenih djela i terorizma

               Komisija bi u pregovorima trebala nastojati ostvariti ciljeve navedene u nastavku.

               (1)Cilj je Sporazuma osigurati pravnu osnovu za prijenos osobnih podataka između Europola i nadležnih tijela u Izraelu kako bi se potpomogli i ojačali djelovanje nadležnih tijela te zemlje i država članica te njihova suradnja u sprečavanju i borbi protiv teških transnacionalnih kaznenih djela i terorizma, osiguravajući pritom odgovarajuće zaštitne mjere u pogledu zaštite privatnosti, osobnih podataka, temeljnih prava i sloboda pojedinaca.

               (2)Kako bi se zajamčilo ograničenje svrhe, suradnja u okviru Sporazuma odnosi se samo na kriminalitet i s njime povezana kaznena djela koja su u nadležnosti Europola u skladu s člankom 3. Uredbe 2016/794 (zajednički „kaznena djela”). Suradnja bi posebno trebala biti usmjerena na suzbijanje terorizma i sprečavanje radikalizacije, suzbijanje organiziranog kriminala te na borbu protiv kiberkriminaliteta.

               (3)U Sporazumu se jasno i precizno utvrđuju potrebne zaštitne mjere i kontrole u pogledu zaštite osobnih podataka, temeljnih prava i sloboda pojedinaca, bez obzira na njihovo državljanstvo i mjesto boravišta, u razmjeni osobnih podataka između Europola i izraelskih nadležnih tijela.

               Posebno:

               (a)Jasno i precizno navode se svrhe obrade osobnih podataka koju vrše stranke u kontekstu Sporazuma te one ne smiju prelaziti ono što je u pojedinačnom slučaju potrebno za sprečavanje i borbu protiv terorizma i kaznenih djela navedenih u Sporazumu.

               (b)Osobni podaci koje Europol prenosi u skladu sa Sporazumom obrađuju se na pošten način, na legitimnoj osnovi i samo u svrhe radi kojih su preneseni. Sporazumom se predviđa mogućnost da Europol prilikom prijenosa podataka naznači sva ograničenja pristupa ili upotrebe, uključujući i ona u pogledu prijenosa, brisanja ili uništavanja podataka. Osobni podaci moraju biti primjereni, relevantni i ograničeni na ono što je nužno u tu svrhu. Moraju biti točni i ažurni. Ne pohranjuju se dulje nego što je to potrebno u svrhe u koje su preneseni.

               (c)Zabranjuje se da Europol prenosi osobne podatke kojima se otkrivaju rasno ili etničko podrijetlo, politička mišljenja, vjerska ili filozofska uvjerenja, članstvo u sindikatu, genetski podaci ili podaci o zdravlju i seksualnom životu osobe, osim ako je to izričito nužno i razmjerno u pojedinim slučajevima radi sprečavanja ili suzbijanja kaznenih djela iz Sporazuma i u skladu s odgovarajućim zaštitnim mjerama. Sporazum bi trebao sadržavati i posebne zaštitne mjere koje se odnose na prijenos osobnih podataka žrtava kaznenih djela, svjedoka ili drugih osoba koje mogu pružiti informacije o kaznenim djelima te maloljetnika.

               (d)Sporazumom se osiguravaju ostvariva prava pojedinaca čiji se osobni podaci obrađuju utvrđivanjem pravila o pravu na pristup, ispravljanje i brisanje podataka, uključujući posebne razloge zbog kojih se mogu dopustiti sva potrebna i razmjerna ograničenja. Sporazumom se osiguravaju i ostvariva prava na upravnu i sudsku zaštitu za sve osobe čiji se podaci obrađuju na temelju Sporazuma te se jamče učinkoviti pravni lijekovi.

               (e)Sporazumom se utvrđuju pravila o pohranjivanju, provjeri, ispravljanju i brisanju osobnih podataka te o vođenju evidencija za potrebe bilježenja i dokumentiranja, kao i o informacijama koje se daju na raspolaganje pojedincima. Njime bi također trebalo predvidjeti zaštitne mjere u pogledu automatizirane obrade osobnih podataka.

               (f)Sporazumom se utvrđuju kriteriji na temelju kojih se navodi pouzdanost izvora i točnost podataka.

               (g)Sporazum uključuje obvezu jamčenja sigurnosti osobnih podataka putem odgovarajućih tehničkih i organizacijskih mjera, među ostalim dajući samo ovlaštenim osobama pristup osobnim podacima. Sporazum uključuje i obvezu obavješćivanja u slučaju povrede osobnih podataka koja se odnosi na podatke prenesene u skladu sa Sporazumom.

               (h)Daljnji prijenosi podataka od strane izraelskih nadležnih tijela drugim tijelima u Izraelu dopušteni su samo za potrebe Sporazuma te se moraju obavljati u skladu s odgovarajućim uvjetima i zaštitnim mjerama.

               (i)Uvjeti isti kao pod točkom (h) primjenjuju se na daljnje prijenose podataka od strane izraelskih nadležnih tijela tijelima u trećim zemljama, uz dodatni zahtjev da se takvi daljnji prijenosi dopuštaju samo u odnosu na treće zemlje kojima Europol ima pravo prenositi osobne podatke na temelju članka 25. stavka 1. Uredbe (EU) 2016/794.

               (j)Sporazumom se osigurava sustav nadzora koji će obavljati jedno ili više neovisnih javnih tijela nadležnih za zaštitu podataka, a koja će imati ovlasti za istragu i djelovanje u cilju provedbe nadzora nad javnim tijelima u Izraelu koja upotrebljavaju osobne podatke/razmijenjene informacije te za sudjelovanje u sudskim postupcima. Neovisna će tijela posebice imati ovlasti za rješavanje pritužbi pojedinaca o upotrebi njihovih osobnih podataka. Javna tijela koja upotrebljavaju osobne podatke dužna su poštovati pravila o zaštiti osobnih podataka iz Sporazuma.

               (4)Sporazumom se predviđa učinkovit mehanizam za rješavanje sporova u pogledu njegova tumačenja i primjene kako bi se osiguralo da stranke poštuju zajednički dogovorena pravila.

               (5)Sporazum sadržava odredbu o stupanju na snagu i valjanosti te odredbu prema kojoj stranka može raskinuti ili suspendirati Sporazum.

               (6)U skladu s politikom EU-a, Sporazum se ne primjenjuje na zemljopisna područja koja su pod upravu Države Izraela došla nakon 5. lipnja 1967. To stajalište ne treba tumačiti na način da se dovodi u pitanje načelno stajalište Izraela o tom pitanju. Stranke su stoga suglasne da se primjenom Sporazuma ne dovodi u pitanje status tih područja.

               (7)Sporazum može sadržavati odredbe o praćenju i periodičnoj evaluaciji Sporazuma.

               (8)U kontekstu pregovora Komisija promiče pristupanje Izraela Konvenciji Vijeća Europe za zaštitu osoba glede automatizirane obrade osobnih podataka („Konvencija br. 108”).

               (9)Sporazum je jednako vjerodostojan na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku te sadržava klauzulu o jeziku u tu svrhu.